                                                      ZAPISNIK

sa 20. sjednice Vijeća Gradske četvrti Gornji grad - Medveščak održane 29. siječnja 2019. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 17:00 sati
Nazočni članovi Vijeća:
1. Luka Bogdan 
2. Marija Marinović 
3. Marija Gazzari
4. Miren Milović 
5. Mislav Herman
6. Nada Boban
7. Dejan Bosak 
8. Mirjana Džajo 
9. Tomislav Oreški
10. Vlasta Toth  
11. Neven Marković
12. Neda Raukar Gamulin
13. Tatjana Holjevac
14. Dijana Pečkaj Vuković
Odsutni članovi Vijeća:
       1. Tin Pažur (stigao nakon verifikacije zapisnika sa 19. sjednice)

Nazočni djelatnici Gradskog ureda za mjesnu samoupravu:
1. Gordana Barač, voditeljica PO Gornji grad – Medveščak
2. Marko Butković, stručni referent

Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Predsjednik Vijeća  konstatira da je na sjednici  nazočno 14  članova Vijeća  te da Vijeće može donositi pravovaljane odluke i zaključke. 
L. Bogdan otvara sjednicu pozdravlja prisutne i Zapisnik s 19. sjednice Vijeća gradske četvrti Gornji grad – Medveščak daje na verifikaciju, primjedbi na isti nema  te je jednoglasno sa 14 glasova ZA prihvaćen. 




Utvrđivanje Dnevnog reda 




L. Bogdan  obavještava da su stigla 3 prijedloga za nadopunu dnevnog reda koje bi prošao prije glasovanja za dnevni red. 
1. Parkiralište autobusa u Vončininoj ulici (predsjednik  napominje kako umjesto da su građani prisutni na sjednici obzirom da nema tehničkih uvjeta su pozvani na sastanak u ponedjeljak kod predsjednika u uredu.)
2. Palainovka
3. Krešićeve livade (predsjednik napominje kako bi tu točku prošao pod „razno“)

Nakon kratke rasprave u kojoj su sudjelovali L.Bogdan, N.Raukar-Gamulin, V.Toth, M.Milović, predsjednik stavlja na glasovanje prijedlog nadopune.
 N.Raukar-Gamulin napominje da povlači prijedlog za 2.nadopunu jer ju nije stigla pripremiti.
Predsjednik stavlja na glasovanje prijedlog nadopune bez točke „Palainovka“ koji je usvojen sa 8 glasova ZA, 6 protiv i 1 suzdržanim glasom.





DNEVNI RED:     

1. Prijedlog financijskog plana Gradske četvrti Gornji grad – Medveščak za 2019. 
2. Prijedlog programa održavanja komunalne infrastrukture na području Gradske četvrti Gornji grad – Medveščak u 2019.
3. Prijedlog zaključka o prijedlogu utroška sredstava s pozicije ostali nespomenuti rashodi poslovanja  
4. Prijedlog zaključka o povećanju sredstava na poziciji 4221 “uredska oprema i namještaj“ Gradske četvrti Gornji grad – Medveščak u 2019. 
5. Pitanja, prijedlozi i obavijesti



[bookmark: _GoBack]Ad.1. Prijedlog financijskog plana Gradske četvrti Gornji grad – Medveščak za 2019.



L.Bogdan otvara točku te predaje riječ M.Marinović, predsjednici Odbora za male komunalne aktivnosti da obrazloži nakon čega otvara raspravu. Nije bilo rasprave i nitko se nije javio za pitanje te stavlja na glasovanje točku dnevnog reda.
Sa 11 glasova ZA 2 protiv i 2 suzdržana glasa usvojen  je slijedeći : 
[image: ]

Ad.2. Prijedlog programa održavanja komunalne infrastrukture na području Gradske četvrti Gornji grad – Medveščak u 2019.
Predsjednik otvara točku i ukratko obrazlaže nakon čega je sa 12 glasova ZA 1 protiv i 2 suzdržana usvojen 


PROGRAM
održavanja komunalne infrastrukture
na području Gradske četvrti Gornji grad - Medveščak u 2019.



	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Gornji grad - Medveščak  (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2019. i Financijskom planu Gradske četvrti za 2019. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 14.934.900,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje građevina javne odvodnje oborinskih voda
	Vodoopskrba i odvodnja d.o.o.
	1.003.000,00

	3.2
	održavanje čistoće javnih površina
	Zagrebački holding d.o.o., 
Podružnica Čistoća
	6.579.000,00

	3.3
	održavanje javnih zelenih površina
	Zagrebački holding d.o.o., 
Podružnica Zrinjevac
	3.342.900,00

	3.4
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	4.010.000,00

	Ukupno
	14.934.900,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 3.390 vodolovnih grla te drugih građevina javne odvodnje oborinskih voda na području Gradske četvrti u 2019. godini.

	5. Pod održavanjem čistoće javnih površina, prema ovom programu, u smislu odredaba Zakona o komunalnom gospodarstvu (Narodne novine 68/18 i 110/18) i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 824.188 m2 javnih površina, čišćenja 531.326 m2 velikom i 203.734 m2 malom čistilicom, pranja 775.054 m2 autocisternom te druge poslove čišćenja i pranja na području Gradske četvrti u 2019.

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 302.535 m² javnih zelenih površina na području Gradske četvrti u 2019. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 519.496 m² nerazvrstanih cesta na području Gradske četvrti u 2019. godini, uključujući održavanje semaforskih uređaja na 13 lokacija, osim poslova obuhvaćenih planovima malih komunalnih akcija mjesnih odbora.

	8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.

	9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2019. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.



Ad.3. Prijedlog zaključka o prijedlogu utroška sredstava s pozicije ostali nespomenuti rashodi poslovanja  
Predsjednik otvara točku i ukratko obrazlaže.
Nakon kratke rasprave u kojoj su sudjelovali L.Bogdan i T.Holjevac 
sa 14 glasova ZA i 1 suzdržanim donesen je 




ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA



I. Vijeće Gradske četvrti Gornji grad – Medveščak iz Razdjela Proračuna Grada Zagreba 0050202, na poziciji 21-3299 "Ostali nespomenuti rashodi poslovanja" za 2019. raspolaže sa 200.000,00 kn.
	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                               45.000,00 kn

2. Organizacija manifestacija na području Gradske četvrti
    Gornji grad – Medveščak (društvena, kulturna, sportska 
    i druga događanja)			                                                40.000,00 kn

3. Financijska potpora ustanovama čiji osnivač
    je Grad Zagreb                                                                             115.000,00 kn

                                                                             Ukupno :           200.000,00 kn


	III. Daje se ovlaštenje predsjedniku Vijeća Gradske četvrti Gornji grad – Medveščak da u ime Vijeća tijekom godine iz Razdjela Proračuna Grada Zagreba 0502 02, na poziciji 21-3299 "Ostali nespomenuti rashodi poslovanja" za 2019. odobrava plaćanja do iznosa od 5.000,00 kn. 
O potpisanim odobrenjima predsjednik Vijeća će izvijestiti Vijeće.

            IV. Ovaj zaključak dostavlja se Gradskom uredu za mjesnu samoupravu.



Ad.4. Prijedlog zaključka o povećanju sredstava na poziciji 4221 “uredska oprema i namještaj“ Gradske četvrti Gornji grad – Medveščak u 2019.

Predsjednik otvara točku i ukratko obrazlaže.
Nakon kratke rasprave u kojoj su sudjelovali M.Džajo, V.Toth, M.Gazzari i L.Bogdan jednoglasno sa 15 glasova ZA donesen je 


ZAKLJUČAK
o povećanju sredstava na poziciji 4221 “uredska oprema i namještaj” 
Gradske četvrti Gornji grad – Medveščak u 2019. 


1. Vijeće gradske četvrti Gornji grad – Medveščak zaključilo je da je potrebno osigurati povećanje sredstava na poziciji 4221 „uredska oprema i namještaj“ za 270.000,00 kn čime se sadašnji iznos sa 10.000,00 mijenja i iznosi  280.000,00 kuna , u svrhu:

–  nabave slijedeće uredske opreme  i namještaja:
1. računalo AiO Tip 1 (HP ProOne 600 G2 All In One PC) – 13 kom (sve MS)
2. pisač laserski A4, Canon i-Sensys LBP6030 – 13 kom (sve MS)
3. tablet Apple iPad Air Wi-Fi+ Cellular 128 GB – 15 kom
4. ormarić  80x45 h=75  – 1 kom (MO Nova Ves)
5. pisaći stol 160x80x75 cm  - 1kom (MO Nova Ves)
6. ladičar na kotačićima – 2 kom (MO Nova Ves)
7. konferencijski stol  180x80 h=75 – 1 kom (MO Petrova)  
8. višenamjenski uređaj OKI MFP ES192dn Printer – 1 kom (za Područni odsjek) 


2. Ovaj zaključak dostavlja se Gradskom uredu za  mjesnu samoupravu na daljnje postupanje. 






Ad.5. Razno
Predsjednik otvara točku i ukratko objašnjava problem Krešićevih livada. Ističe da je Gradonačelnik raspisao javni natječaj za davanje u zakup sportske građevine, proveden je bez žalbi nakon čega se sklopio ugovor na 5 godina od 12. srpnja 2018. 
N.Boban ističe da iako je odluka što će biti sa Krešićevim livadama  na gradonačelniku da je obvezan obavijestiti i Vijeće Gradske četvrti obzirom da je Vijeće to uredilo. I ne slaže se sa time da se Vijeće zaobišlo.
N.Raukar-Gamulin se nadovezala i istaknula da se slično pokušalo napraviti na Gradskoj četvrti Maksimir međutim zbog pravovremene informacije uspjeli su spriječiti davanje igrališta u zakup te je igralište ostalo u javnoj uporabi.
Smatra da je ovime prekršen Statut Grada Zagreba, točka 89.
I napominje da je koncesiju dobio teniski klub koji ni nije na ovoj Gradskoj četvrti, te kako joj je žao da građani nisu mogli prisustvovati na sjednici.
L.Bogdan napominje da su svi pozvani na sastanak sa arhitektom koji će se održati u ponedjeljak u 16 sati.
V.Toth zanima kome je dana koncesija, na koliko dugo i koji su uvjeti stavljeni pri davanju koncesije.
L.Bogdan odgovara.
N.Marković ističe da je Ugovor sklopljen, da se nitko nije žalio i da ovo nije državno odvjetništvo nego Vijeće Gradske četvrti i da se ne može Vijeće petljati u te ugovore.
D.Bosak pita znaju li Vijećnici i Vijećnice gdje su mikrolokacijski smještene Krešićeve livade i ističe da treba čestitati na hrabrosti onome tko se usudio uložiti novce u Krešićeve livade.
M.Milović smatra da javni natječaj treba biti vidljiv svima i da nije bio objavljen u dobroj namjeri. I zanima ga za ubuduće jesu li sjednice javne ili ne.
L.Bogdan odgovara da su sjednice javne ali ovdje ne postoje tehnički uvjeti da bi građani bili na sjednici.
T.Oreški govori da postoji velika mogućnost za eksces.
T.Pažur smatra da bi Vijeću bilo u interesu da ponekad sjede građani koji imaju interes za pojedinu točku.
N.Raukar-Gamulin govori da mogu uzet dodatnog zaštitara sa pozicije 3299 ako je potrebno za javne sjednice. I da igrališta trebaju biti u javnoj namjeni a ne u interesu nečijeg profita.
Nakon kratke i žustre rasprave T.Holjevac postavila je Vijećničko pitanje o statusu Ciboninog košarkaškog igrališta iznad garaže Tuškanac.

Predsjednik zaključuje sjednicu.
Sjednica završena u 18:20

Zapisnik sastavio:
Marko Butković, stručni referent  


         
          Predsjednik Vijeća Gradske četvrti
							     Gornji grad – Medveščak

								   Luka  Bogdan

KLASA:026-02/19-001/69

Financijski plan Gradske četvrti Gornji grad - Medveščak za 2019. (dalje u tekstu : Plan) sastoji se od :

NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE 

ČETVRTI I VIJEĆA MJESNIH ODBORA)

Luka Bogdan

Na temelju članka 79. stavka 1.točke 2. Statuta Grada Zagreba (Službeni glasnik Grada Zagreba 23/16, 2/18 i 23/18) i članka 15 

stavka 1. točke 2. Pravila Gradske četvrti Gornji grad - Medveščak (Službeni glasnik Grada Zagreba 11/17 i 20/18), Vijeće Gradske 

četvrti Gornji grad - Medveščak na 20. sjednici 29. siječnja 2019. , donijelo je

Prihodi i rashodi iz članka 1. Plana su:

PRIHODI ZA FINANCIRANJE RASHODA POSLOVANJA

Članak 1.

Članak 2.

A) PRIHODI

FINANCIJSKI PLAN 

Gradske četvrti Gornji grad - Medveščak za 2019.

Članak 4.

ODRŽAVANJE NERAZVRSTANIH CESTA

Ovaj će Plan biti objavljen u Službenom glasniku Grada Zagreba.

ČIŠĆENJE JAVNIH POVRŠINA

ODRŽAVANJE JAVNIH POVRŠINA

PRIHODI ZA FINANCIRANJE RASHODA ZA NABAVU NEFINANCIJSKE IMOVINE

USLUGE TEKUĆEG I INVESTICIJSKOG ODRŽAVANJA - PMKA MO

RASHODI GRADSKE ČETVRTI UKUPNO

UREDSKA OPREMA I NAMJEŠTAJ



Članak 3.

Zagreb, 29. siječanj 2019.



PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI



OSNOVNA DJELATNOST GRADSKE ČETVRTI GORNJI GRAD - MEDVEŠČAK

USLUGE TEKUĆEG I INVESTICIJSKOG ODRŽAVANJA 

B) RASHODI

Gradske četvrti Gornji grad-Medveščak

Predsjednik Vijeća

OSTALI NESPOMENUTI RASHODI POSLOVANJA ZA VIJEĆA MJESNIH ODBORA

ODRŽAVANJE KOMUNALNE INFRASTRUKTURE

ODVODNJA ATMOSFERSKIH VODA

ENERGIJA

Naredbodavac za izvršenje Plana je pročelnica Gradskog ureda za mjesnu samoupravu.

OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI

INTELEKTUALNE I OSOBNE USLUGE

ZAKUPNINE I NAJAMNINE

OSTALI GRAĐEVINSKI OBJEKTI 


